CELEX: 32014R1255
Language: sl
Date: 2014-07-17 00:00:00
Title: Delegirana uredba Komisije (EU) št. 1255/2014 z dne 17. julija 2014 o dopolnitvi Uredbe (EU) št. 223/2014 Evropskega parlamenta in Sveta o Skladu za evropsko pomoč najbolj ogroženim z določitvijo vsebine letnih in končnih poročil o izvajanju, vključno s seznamom skupnih kazalnikov

25.11.2014   
               
               
                  SL
               
               
                  Uradni list Evropske unije
               
               
                  L 337/46
               
            
         DELEGIRANA UREDBA KOMISIJE (EU) št. 1255/2014
         z dne 17. julija 2014
         o dopolnitvi Uredbe (EU) št. 223/2014 Evropskega parlamenta in Sveta o Skladu za evropsko pomoč najbolj ogroženim z določitvijo vsebine letnih in končnih poročil o izvajanju, vključno s seznamom skupnih kazalnikov
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 223/2014 Evropskega parlamenta in Sveta z dne 11. marca 2014 o Skladu za evropsko pomoč najbolj ogroženim (1) in zlasti člena 13(6) Uredbe,
         ob upoštevanju naslednjega:
         
                     (1)
                  
                  
                     Uredba (EU) št. 223/2014 določa, da Komisija sprejme delegirane akte, ki dopolnjujejo nebistvene elemente glede Sklada za evropsko pomoč najbolj ogroženim.
                  
               
                     (2)
                  
                  
                     Uredba (EU) št. 223/2014 določa, da države članice Komisiji predložijo letna in končna poročila, ki vsebujejo informacije o izvajanju operativnih programov (OP), vključno s podatki, ki se nanašajo na skupne kazalnike in, kjer je primerno, na kazalnike za posamezne programe.
                  
               
                     (3)
                  
                  
                     Za zagotovitev ustreznega spremljanja izvajanja OP in njihovega prispevka k posebnim ciljem Sklada bi bilo treba uvesti določbe v zvezi z vsebino letnih in končnih poročil o izvajanju ter seznamom skupnih kazalnikov, o katerih je treba poročati.
                  
               
                     (4)
                  
                  
                     Zahteve iz te uredbe bi morale biti omejene na nujno potrebne, ob upoštevanju določb iz Uredbe (EU) št. 223/2014, pa tudi veljavnega prava Unije v zvezi z varstvom posameznikov pri obdelavi osebnih podatkov in o prostem pretoku takih podatkov, zlasti Direktive 95/46/ES Evropskega parlamenta in Sveta (2).
                  
               
                     (5)
                  
                  
                     Za upoštevanje raznolike narave dejavnosti, ki prejemajo podporo iz OP I in OP II, in v skladu z različnimi določbami, ki veljajo za vsak OP, kot je določeno v Uredbi (EU) št. 223/2014, bi morale veljati različne zahteve v zvezi z vsebino letnih in končnih poročil o izvajanju in seznamom skupnih kazalnikov, o katerih je treba poročati za vsak OP. Da bi se upoštevale potrebe po varovanju dostojanstva posameznikov, ki jih podpira Sklad, in zmanjšalo upravno breme za upravičence na minimalni obseg v skladu z zahtevami iz Uredbe (EU) št. 223/2014 se vrednosti nekaterih kazalnikov določijo na podlagi informirane ocene partnerskih organizacij in ne na podlagi informacij, ki jih predložijo končni prejemniki.
                     Da bi se omogočila takojšnja uporaba ukrepov iz te uredbe, začne ta uredba veljati dan po objavi v Uradnem listu Evropske unije –
                  
               SPREJELA NASLEDNJO UREDBO:
         
            Člen 1
            Predmet urejanja
            Ta uredba vsebuje določbe, ki dopolnjujejo Uredbo (EU) št. 223/2014 v zvezi z vsebino letnih in končnih poročil o izvajanju, vključno s seznamom skupnih kazalnikov.
         
         
            Člen 2
            Vsebina letnih in končnih poročil o izvajanju in seznam kazalnikov
            (člen 13(6) Uredbe (EU) št. 223/2014)
            
               1.   Letna in končna poročila o izvajanju vsebujejo naslednje elemente:
               
                           (a)
                        
                        
                           informacije o izvajanju programa s sklicevanjem na skupne kazalnike za delno ali v celoti končane dejavnosti;
                        
                     
                           (b)
                        
                        
                           informacije in oceno ukrepov, ki upoštevajo načela iz člena 5(6), 5(11) in po potrebi člena 5(13) Uredbe (EU) št. 223/2014.
                        
                     Poleg podatkov iz prvega pododstavka se v letnih in končnih poročilih o izvajanju OP II zagotovijo tudi informacije o podatkih v zvezi s kazalniki za posamezne programe in količinsko opredeljenimi ciljnimi vrednostmi ter o spremembah kazalnikov rezultatov, pa tudi informacije o napredku pri doseganju posebnih ciljev operativnega programa in ocena tega napredka.
            
            
               2.   Kazalniki iz odstavka 1(a) so našteti v Prilogi.
            
            
               3.   Poleg podatkov iz odstavka 1 vsebujejo končno poročilo o izvajanju in letno poročilo o izvajanju za leti 2017 in 2022 podatke o prispevku k doseganju posebnih in splošnih ciljev Sklada, določenih v členu 3 Uredbe (EU) št. 223/2014, ter oceno tega prispevka.
            
         
         
            Člen 3
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. julija 2014
            
               
                  Za Komisijo
               
               
                  Predsednik
               
               José Manuel BARROSO
            
         
         
            (1)  UL L 72, 12.3.2014, str. 1.
         
            (2)  Direktiva Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31).
      
      
         
            PRILOGA
            SKUPNI KAZALNIKI ZA OP I IN OP II
            
               Kazalniki vložka
            
            
                        (1)
                     
                     
                        Skupni znesek upravičenih javnih odhodkov, odobrenih v dokumentih, ki določajo pogoje za podporo dejavnosti;
                     
                  
                        (2)
                     
                     
                        skupni znesek upravičenih javnih odhodkov, ki so jih imeli upravičenci in so bili plačani pri izvajanju dejavnosti;
                        od tega, kadar je ustrezno:
                        
                                    (a)
                                 
                                 
                                    skupni znesek upravičenih javnih odhodkov, ki so jih imeli upravičenci in so bili plačani pri izvajanju dejavnosti, povezanih z zagotavljanjem pomoči v hrani;
                                 
                              
                                    (b)
                                 
                                 
                                    skupni znesek upravičenih javnih odhodkov, ki so jih imeli upravičenci in so bili plačani pri izvajanju dejavnosti, povezanih z zagotavljanjem osnovne materialne pomoči;
                                 
                              
                  
                        (3)
                     
                     
                        skupni znesek upravičenih javnih odhodkov, prijavljenih Komisiji;
                     
                  Ti podatki so izraženi v eurih.
            SKUPNI KAZALNIKI ZA OP I
            
               Kazalniki učinka za razdeljeno pomoč v hrani (1)
            
            
                        (4)
                     
                     
                        Količina sadja in zelenjave;
                     
                  
                        (5)
                     
                     
                        količina mesa, jajc, rib, morskih sadežev;
                     
                  
                        (6)
                     
                     
                        količina moke, kruha, krompirja, riža in drugih škrobnih proizvodov;
                     
                  
                        (7)
                     
                     
                        količina sladkorja;
                     
                  
                        (8)
                     
                     
                        količina mlečnih proizvodov;
                     
                  
                        (9)
                     
                     
                        količina maščob, olja;
                     
                  
                        (10)
                     
                     
                        količina pripravljene hrane, drugih živil (ki ne spadajo v že navedene kategorije);
                     
                  
                        (11)
                     
                     
                        skupna količina razdeljene pomoči v hrani;
                        od tega:
                        
                                    (a)
                                 
                                 
                                    delež živil, za katere so bili iz OP plačani le prevoz, distribucija in skladiščenje (v %);
                                 
                              
                                    (b)
                                 
                                 
                                    delež živil, ki jih sofinancira Sklad za evropsko pomoč najbolj ogroženim, v skupni količini hrane, ki jo razdelijo partnerske organizacije (v %) (2);
                                 
                              
                  
                        (12)
                     
                     
                        skupno število razdeljenih obrokov, ki jih delno ali v celoti financira OP (3);
                     
                  
                        (13)
                     
                     
                        skupno število razdeljenih paketov hrane, ki jih delno ali v celoti financira OP (4).
                     
                  
               Kazalniki rezultatov za razdeljeno pomoč v hrani (5)
            
            
                     
                        (14)
                     
                     
                        Skupno število oseb, ki prejemajo podporo v hrani;
                        od tega:
                        
                                    (a)
                                 
                                 
                                    število otrok, starih 15 let ali manj;
                                 
                              
                                    (b)
                                 
                                 
                                    število oseb, starih 65 let ali več;
                                 
                              
                                    (c)
                                 
                                 
                                    število žensk;
                                 
                              
                                    (d)
                                 
                                 
                                    število migrantov, udeležencev tujega rodu, manjšin (vključno z marginaliziranimi skupnostmi, kot so Romi);
                                 
                              
                                    (e)
                                 
                                 
                                    število invalidov;
                                 
                              
                                    (f)
                                 
                                 
                                    število brezdomcev.
                                 
                              
                  
               Kazalniki učinka za razdeljeno osnovno materialno pomoč
            
            
                        (15)
                     
                     
                        Skupna denarna vrednost razdeljenih dobrin;
                        od tega:
                        
                                    (a)
                                 
                                 
                                    skupna denarna vrednost dobrin za otroke;
                                 
                              
                                    (b)
                                 
                                 
                                    skupna denarna vrednost dobrin za brezdomce;
                                 
                              
                                    (c)
                                 
                                 
                                    skupna denarna vrednost dobrin za ostale ciljne skupine;
                                 
                              
                  
                        (16)
                     
                     
                        seznam najpomembnejših kategorij dobrin, razdeljenih otrokom (6);
                        
                                    (a)
                                 
                                 
                                    oprema za novorojenčke;
                                 
                              
                                    (b)
                                 
                                 
                                    šolske torbe;
                                 
                              
                                    (c)
                                 
                                 
                                    pisarniški material, delovni zvezki, pisala, oprema za barvanje in druga oprema, ki je potrebna v šoli (brez oblačil);
                                 
                              
                                    (d)
                                 
                                 
                                    športna oprema (športni čevlji, dres, kopalke …);
                                 
                              
                                    (e)
                                 
                                 
                                    oblačila (zimski plašč, obutev, šolska uniforma …);
                                 
                              
                                    (f)
                                 
                                 
                                    druga kategorija – potrebno opredeliti;
                                 
                              
                  
                        (17)
                     
                     
                        seznam najpomembnejših kategorij dobrin, razdeljenih brezdomcem (6);
                        
                                    (a)
                                 
                                 
                                    spalne vreče/odeje;
                                 
                              
                                    (b)
                                 
                                 
                                    pripomočki za kuhanje (lonci, ponve, pribor …);
                                 
                              
                                    (c)
                                 
                                 
                                    oblačila (zimski plašč, obutev …);
                                 
                              
                                    (d)
                                 
                                 
                                    gospodinjsko perilo (brisače, posteljnina);
                                 
                              
                                    (e)
                                 
                                 
                                    higienski pripomočki (komplet prve pomoči, milo, zobna ščetka, britev za enkratno uporabo …);
                                 
                              
                                    (f)
                                 
                                 
                                    druga kategorija – potrebno opredeliti;
                                 
                              
                  
                        (18)
                     
                     
                        seznam najpomembnejših kategorij dobrin, razdeljenih drugim ciljnim skupinam (6);
                        
                                    (a)
                                 
                                 
                                    potrebno opredeliti kategorije.
                                 
                              
                  
               Kazalniki rezultatov za razdeljeno osnovno materialno pomoč (5)
            
            
                     
                        (19)
                     
                     
                        Skupno število oseb, ki prejemajo osnovno materialno pomoč;
                        od tega:
                        
                                    (a)
                                 
                                 
                                    število otrok, starih 15 let ali manj;
                                 
                              
                                    (b)
                                 
                                 
                                    število oseb, starih 65 let ali več;
                                 
                              
                                    (c)
                                 
                                 
                                    število žensk;
                                 
                              
                                    (d)
                                 
                                 
                                    število migrantov udeležencev tujega rodu, manjšin (vključno z marginaliziranimi skupnostmi, kot so Romi);
                                 
                              
                                    (e)
                                 
                                 
                                    število invalidov;
                                 
                              
                                    (f)
                                 
                                 
                                    število brezdomcev.
                                 
                              
                  SKUPNI KAZALNIKI ZA OP II
            
               Kazalniki učinka za pomoč pri socialnem vključevanju
            
            
                     
                        (20)
                     
                     
                        Skupno število oseb, ki prejemajo pomoč pri socialnem vključevanju;
                        od tega:
                        
                                    (a)
                                 
                                 
                                    število otrok, starih 15 let ali manj;
                                 
                              
                                    (b)
                                 
                                 
                                    število oseb, starih 65 let ali več;
                                 
                              
                                    (c)
                                 
                                 
                                    število žensk;
                                 
                              
                                    (d)
                                 
                                 
                                    število migrantov udeležencev tujega rodu, manjšin (vključno z marginaliziranimi skupnostmi, kot so Romi);
                                 
                              
                                    (e)
                                 
                                 
                                    število invalidov;
                                 
                              
                                    (f)
                                 
                                 
                                    število brezdomcev;
                                 
                              
                  Ti podatki za OP II so osebni podatki v skladu s členom 7 Direktive 95/46/ES. Njihova obdelava je potrebna za skladnost z zakonsko obveznostjo, ki velja za upravljavca (člen 7(c) Direktive 95/46/ES). Za opredelitev upravljavca glej člen 2 Direktive 95/46/ES.
            
               (1)  Kazalniki (4) do (11) vključujejo kakršno koli obliko teh proizvodov, npr. sveža ali zamrznjena živila ali živila v pločevinkah, in so izraženi v tonah.
            
               (2)  Vrednosti za ta kazalnik se določijo z informirano oceno partnerskih organizacij.
            
               (3)  Opredelitev, kaj pomeni obrok, se lahko zagotovi na ravni partnerske organizacije/dejavnosti/organa upravljanja. Vrednosti za ta kazalnik z oceno določijo partnerske organizacije.
            
               (4)  Opredelitev, kaj pomeni paket hrane, se lahko zagotovi na ravni partnerske organizacije/dejavnosti/organa upravljanja. Paketov ni treba standardizirati glede na velikost ali vsebino. Vrednosti za ta kazalnik z oceno določijo partnerske organizacije.
            
               (5)  Vrednosti za te kazalnike se določijo na podlagi informirane ocene partnerskih organizacij. Ni niti pričakovano niti potrebno, da temeljijo na informacijah, ki jih predložijo končni prejemniki.
            
               (6)  Seznam vključuje vse zadevne kategorije, ki zajemajo najmanj 75 % razdeljenih dobrin.